La Junta Local contra el Càncer de Burjassot aconsegueix la major recaptació de la Comarca de l’Horta Nord
2025-07-24

La Junta Local contra el Càncer de Burjassot va recaptar, gràcies a la quantitat d’actes que desenvolupen al llarg de l’any i a la col·laboració inestimable de les entitats del municipi i de les veïnes i els veïns, 54.635,45 euros el que suposa que és la primera Junta Local amb major recaptació de la Comarca de l’Horta Nord i la tercera de la província de València.

Lola Angresola, Presidenta de la Junta Local de Burjassot, acompanyada de diferents components de l’entitat, va ser l’encarregada d’arreplegar el reconeixement per al municipi.

Un any més, Burjassot ha demostrat ser un poble solidari, implicat amb les seues associacions i disposat a aportar el seu granet d’arena, en aquest cas, a la lluita contra el càncer.